Seattle Aquarium

A Seattle Aquarium (magyarul: seattle-i akvárium) az Amerikai Egyesült Államokhoz tartozó Washington állambeli Seattle város akváriuma, amely az 59. számú kikötőnél, az Elliott-öböl partján helyezkedik el. 1977-től az Association of Zoos and Aquariums (AZA) jóváhagyásával működik. Története Ezt a városi akváriumot 1977. május 20-án nyitották meg, és először a seattle-i város tulajdonába tartozott. 2010. július 1-jén a nonprofit Seattle Aquarium Society átvette a várostól az akvárium igazgatását. Az akváriumot a Bassetti Architects mérnökei tervezték. A Seattle Aquariumot évente 800 000 látogató nézi meg, ezek közül 50 000 diák. 2007 júniusában az akvárium területét 1700 négyzetméterrel nagyobbították meg; ide egy üzletet, kávézót és két új részleget (Window on Washington Waters és Crashing Waves) építettek. Kiállítások Window on Washington Waters (Ablak Washington vizeire): ez egy 450 000 literes víztartalmú akvárium, amelyet 2007-ben építettek. Ez az akvárium Washington állam vizeinek az élővilágát mutatja be. Az itt bemutatott állatok, a szabad természetben 1,5-18 méter mély vizekben élnek. A bemutatott fajok között helybéli lazacfélék, sügérfélék és tengerirózsák is láthatóak. Naponta búváros műsorok is vannak; a látogatók beszélhetnek a búvárokkal. Crashing Waves Exhibit (A becsapódó hullámok kiállítás): a Window on Washington Waters mellett fekszik. 12 méter hosszú és 1,5 méter mély. A helybéli tengerpart árapály térségét hivatott bemutatni. Life on the Edge (Élet a túlélés szélén): 2002-ben nyílt meg. Két medencéből áll, amelyben árapály térségbeli állatok vannak. Ezeket a látogatók megfoghatják. Life of a Drifter (Egy vándor élete): 3,7 méter magas körszerű akvárium, amelynek közepébe bemehetnek a látogatók. Ebben fülesmedúzák, óriáspolipok, sügér ivadékok, tengericsillagok és plankton látható. Ugyanitt egy 4 méter hosszú akváriumasztalon, a látogatók megfoghatják az állatokat. Pacific Coral Reef (Csendes-óceáni korallszirt): ez egy 95 000 literes víztartalmú akvárium, amelyben mesterséges korallszirt látható. A korallszirti halakat hivatott bemutatni. Ocean Oddities (Az óceán furcsaságai): a Monocentridae-, a bőröndhal- és a Dactylopteridae-fajoknak, valamint a nagyhasú csikóhalnak és az Eurypegasus draconisnak ad otthont. Birds and Shores (Madarak és tengerpartok): az északnyugati partvidék madárvilágát hivatott bemutatni; többek között alkaféléket, mint például a kontyos lundát és lummát és egyéb tengerparti madarat. Marine Mammals (Tengeri emlősök): itt többféle tengeri emlős is megtalálható, mint például a borjúfóka, az északi medvefóka, a tengeri vidra (A Seattle Aquarium tenyésztett elsőként tengeri vidrákat, a fogamzástól a felnőttkorig. Az első fogságban született vidra Tichuk volt, amely 1979-ben jött a világra, majd az 1980-as évek elején még három további kölyök született.) és a kanadai vidra. Az Orca Family Activity Center-ben a látogatók a kardszárnyú delfinről is tanulhatnak, főleg a közelben levő Puget Sound öbölbeli orkacsaládokról (az akváriumban nincsenek orkák). Puget Sound Fish (Puget Sound halai): három részből álló kiállítás, amelyben a Puget Sound öböl halait mutatják be, például: Rhamphocottus richardsonii, Cyclopteridae-fajok, Porichthys-fajok, Sebastes pinniger és Anarrhichthys ocellatus. Underwater Dome (Víz alatti kupola): ez egy 1 500 000 literes víztartalmú kupola alakú akvárium. A kupola alá két rövid alagúton keresztül lehet bejutni. Ez a kiállítás már a Seattle Aquarium megnyitásakor, 1977-ben létezett. Ebben is a Puget Sound öböl halait találjuk meg, például: lazacfélék, Ophiodon elongatus, cápák, valódi tokfélék, valódi rájafélék és álsügérek. Képek Jegyzetek Források "Seattle Aquarium". historylink.org. HistoryLink. Hozzáférés ideje: 27 February 2011. seattleaquarium.org. "Underwater Dome". seattleaquarium.org. Seattle Aquarium. Hozzáférés ideje: 27 February 2011. Archiválva 2013. február 8-i dátummal a Wayback Machine-ben seattleaquarium.org. "Quick Facts". seattleaquarium.org. Seattle Aquarium. Hozzáférés ideje: 27 February 2011. Archiválva 2013. január 27-i dátummal a Wayback Machine-ben "List of Accredited Zoos and Aquariums". aza.org. AZA. Hozzáférés ideje: 27 February 2011. "Window on Washington Waters". seattleaquarium.org. Seattle Aquarium. Hozzáférés ideje: 27 February 2011. Archiválva 2013. február 8-i dátummal a Wayback Machine-ben "Life on the Edge". seattleaquarium.org. Seattle Aquarium. Hozzáférés ideje: 27 February 2011. Archiválva 2013. február 8-i dátummal a Wayback Machine-ben "Life of a drifter". seattleaquarium.org. Seattle Aquarium. Hozzáférés ideje: 27 February 2011. Archiválva 2013. február 8-i dátummal a Wayback Machine-ben "Birds and Shores". seattleaquarium.org. Seattle Aquarium. Hozzáférés ideje: 27 February 2011. "Underwater Dome". seattleaquarium.org. Seattle Aquarium. Hozzáférés ideje: 27 February 2011. Archiválva 2013. február 8-i dátummal a Wayback Machine-ben "Puget Sound Fish". seattleaquarium.org. Seattle Aquarium. Hozzáférés ideje: 27 February 2011. Fordítás Ez a szócikk részben vagy egészben a Seattle Aquarium című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. További információk Official website